CELEX: 62021CN0062
Language: lt
Date: 2021-02-02 00:00:00
Title: Byla C-62/21: 2021 m. vasario 2 d. Bundesgerichtshof (Vokietija) pateiktas prašymas priimti prejudicinį sprendimą byloje Leinfelder Uhren München GmbH & Co. KG / E. Leinfelder GmbH, TL, SW, WL

2021 5 17   
            
            
               LT
            
            
               Europos Sąjungos oficialusis leidinys
            
            
               C 189/9
            
         
      2021 m. vasario 2 d.Bundesgerichtshof (Vokietija) pateiktas prašymas priimti prejudicinį sprendimą byloje Leinfelder Uhren München GmbH & Co. KG / E. Leinfelder GmbH, TL, SW, WL
      
      (Byla C-62/21)
      (2021/C 189/09)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesgerichtshof
      
      
         Šalys pagrindinėje byloje
      
      
         Ieškovė ir kasatorė: Leinfelder Uhren München GmbH & Co. KG
      
      
         Atsakovės ir kita kasacinio proceso šalis: E. Leinfelder GmbH, TL, SW, WL
      
         Prejudiciniai klausimai
      
      
                  1.
               
               
                  Ar Reglamento Nr. 207/2009 (1) 56 straipsnio 1 dalies a punkte ir Reglamento 2017/1001 (2) 63 straipsnio 1 dalies a punkte reglamentuojama aplinkybė, kad prašymą panaikinti teises į Europos Sąjungos prekių ženklą dėl ženklo nenaudojimo gali paduoti bet kuris fizinis ar juridinis asmuo arba kiekviena interesams atstovaujanti, ieškove ir atsakove teisme galinti būti grupė ar organizacija, reiškia, kad sutartinis susitarimas, kuriuo trečiasis asmuo įsipareigoja Europos Sąjungos prekių ženklo savininkui neteikti prašymo Europos Sąjungos intelektinės nuosavybės tarnybai panaikinti Europos Sąjungos prekių ženklą dėl nenaudojimo, yra negaliojantis?
               
            
                  2.
               
               
                  Ar Reglamento Nr. 207/2009 56 straipsnio 1 dalies a punkte ir Reglamento 2017/1001 63 straipsnio 1 dalies a punkte reglamentuojama aplinkybė, kad prašymą panaikinti teises į Europos Sąjungos prekių ženklą dėl ženklo nenaudojimo gali paduoti bet kuris fizinis ar juridinis asmuo arba kiekviena interesams atstovaujanti, ieškove ir atsakove teisme galinti būti grupė ar organizacija, suteikia teisę per registracijos panaikinimo procedūrą Europos Sąjungos intelektinės nuosavybės tarnyboje ir Sąjungos teismuose nepaisyti galutinio valstybės narės teismo sprendimo, kuriuo atsakovas įpareigojamas atsiimti savo paties arba per įgaliotą asmenį paduotą prašymą panaikinti teises į Europos Sąjungos prekių ženklą dėl ženklo nenaudojimo?
               
            
         (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).
      
         (2)  2017 m. birželio 14 d. Europos Parlamento ir Tarybos reglamentas (ES) 2017/1001 dėl Europos Sąjungos prekių ženklo (OL L 154, 2017, p. 1).